CELEX: 62011CN0666
Language: fi
Date: 2011-12-30 00:00:00
Title: Asia C-666/11: Ennakkoratkaisupyyntö, jonka Oberverwaltungsgericht für das Land Nordrhein-Westfalen (Saksa) on esittänyt 30.12.2011 — M ym. v. Bundesamt für Migration und Flüchtlinge

10.3.2012   
            
            
               FI
            
            
               Euroopan unionin virallinen lehti
            
            
               C 73/19
            
         Ennakkoratkaisupyyntö, jonka Oberverwaltungsgericht für das Land Nordrhein-Westfalen (Saksa) on esittänyt 30.12.2011 — M ym. v. Bundesamt für Migration und Flüchtlinge
   (Asia C-666/11)
   2012/C 73/34
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberverwaltungsgericht für das Land Nordrhein-Westfalen
   
      Pääasian asianosaiset
   
   
      Valittajat: M, N, O, P ja Q
   
      Vastapuoli: Bundesamt für Migration und Flüchtlinge
   
      Ennakkoratkaisukysymykset
   
   
               1)
            
            
               Voiko turvapaikanhakija oikeudenkäyntimenettelyssä, joka koskee sellaista päätöstä, jossa jäsenvaltio, jossa turvapaikkahakemus on tehty (pyynnön esittänyt jäsenvaltio), katsoo, ettei se ole vastuussa tämän hakemuksen käsittelystä, ja määräystä hänen siirtämisestään jäsenvaltioon, jonka ensiksi mainittu jäsenvaltio katsoo olevan vastuussa hakemuksen käsittelystä, vedota siihen, että hänen siirtoaan ei ole toteutettu 18.2.2003 annetun neuvoston asetuksen (EY) N:o 343/2003 (1) 19 artiklan 4 kohdan mukaisessa kuuden kuukauden määräajassa ja tämän vuoksi vastuu on siirtynyt pyynnön esittäneelle jäsenvaltiolle?
            
         
               2)
            
            
               Voidaanko itsemurhayritys — myös teeskennelty — jonka vuoksi siirto vastuussa olevaan jäsenvaltioon ei ole mahdollinen, rinnastaa neuvoston asetuksen (EY) N:o 343/2003 19 artiklan 4 kohdan 2 virkkeessä tarkoitettuun pakenemiseen?
            
         
               3)
            
            
               Voiko turvapaikanhakija oikeudenkäyntimenettelyssä, joka koskee sellaista päätöstä, jossa jäsenvaltio, jossa turvapaikkahakemus on tehty, katsoo, ettei se ole vastuussa tämän hakemuksen käsittelystä, ja määräystä hänen siirtämisestään toiseen jäsenvaltioon, vedota siihen, että vastuu on siirtynyt ensiksi mainitulle jäsenvaltiolle 2.9.2003 annetun komission asetuksen (EY) N:o 1560/2003 (2) 9 artiklan 2 kohdan toisen virkkeen mukaisesti?
            
         
               4)
            
            
               Estääkö se, että pyynnön esittänyt jäsenvaltio ilmoittaa vastuussa olevalle jäsenvaltiolle jo järjestetyn siirron lykkäämisestä muttei siitä, ettei siirtoa voida toteuttaa kuuden kuukauden määräajassa, sen, että vastuu turvapaikkahakemuksen käsittelystä siirtyy pyynnön esittäneelle jäsenvaltiolle 2.9.2003 annetun komission asetuksen (EY) N:o 1560/2003 9 artiklan 2 kohdan toisen virkkeen mukaisesti?
            
         
               5)
            
            
               Voiko turvapaikanhakija vedota tuomioistuimessa oikeuteensa siihen, että jäsenvaltio tutkii, ottaako se vastuun hakemuksen käsittelystä neuvoston asetuksen (EY) N:o 343/2003 3 artiklan 2 kohdan ensimmäisen virkkeen mukaisesti, ja antaa hänelle tiedoksi päätöksen perustelut?
            
         
      (1)  Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, 18.2.2003 annettu neuvoston asetus (EY) N:o 343/2003 (EUVL L 50, s. 1).
   
      (2)  Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, annetun neuvoston asetuksen (EY) N:o 343/2003 soveltamista koskevista säännöistä 2.9.2003 annettu komission asetus (EY) N:o 1560/2003 (EUVL L 222, s. 3).